वाणिज्य एवं उद्योग मंत्रालय जेम ने भुगतान संबंधी सेवाओं के लिए यूको बैंक और बैंक ऑफ महाराष्ट्र के साथ सहमति पत्रों पर हस्ताक्षर किए गवर्नमेंट ईमार्केटप्लेस (जेम) ने पोर्टल के पंजीकृत उपयोगकर्ताओं (यूजर) को विभिन्न तरह की सेवाएं मुहैया कराने के लिए 16 दिसम्बर 2019 को बैंक ऑफ महाराष्ट्र और यूको बैंक के साथ दो सहमति पत्रों (एमओयू) पर हस्ताक्षर किए। जेम पूल एकाउंट्स (जीपीए) के जरिए धनराशि का हस्तांतरण और ईपरफॉरमेंस बैंक गारंटी (ईपीबीजी) एवं बयाना राशि या अग्रिम धन जमा करने के बारे में सलाह देना इन सेवाओं में शामिल हैं।